วันนี้มีโอกาสมาร่วมงานสีฟ้าปาร์ตี้ค่ะ 
แน่นอนว่าร้านสีฟ้า ก้าวเข้าสู่ปีที่ 81 ต้องมีอะไรพิเศษๆ มาแนะนำกัน
ได้รับเชิญมาร่วมงานสีฟ้าปาร์ตี้ค่ะ จัดขึ้นในวันที่ 3 มิ.ย.59 ที่ ร้านสีฟ้า สาขาสยามสแควร์ ชั้น 2
 
ขึ้นมาก็พบกับการตกแต่งธีมปาร์ตี้น่ารักๆ เบาๆค่ะ
สื่อมวลชนลงทะเบียนรับป้ายชื่อและของที่ระลึก
เป็นแก้วน้ำนะคะ
วันนี้ถือว่าเป็นการเปิดตัวบริการใหม่ของสีฟ้า ก็คือ รับจัดปาร์ตี้กลุ่ม ด้วยอาหารบุฟเฟ่ต์ โดยต้องสั่งจองล่วงหน้า ให้บริการเฉพาะสาขาสยามสแควร์ บริเวณชั้น 2 วันจันทร์-พฤหัสบดี เวลา 8.00-22.00 น.  โดยท่านสามารถเลือกเซ็ตอาหาร ได้ จาก 4 แบบ รวมน้ำดื่มแล้ว ในราคาเริ่มต้น 429  บาท/ท่าน รับจัดตั้งแต่ 30 คนขึ้นไป สอบถามเพิ่มเติมโทร 02-2515517 , 083-2434678 

รายชื่อเซ็ตอาหารที่ให้เลือกมีดังนี้นะคะ

แน่นอนว่าเราจะได้ลองชิมบางเมนูในงานเลี้ยงวันนี้ค่ะ
ทานเกี๊ยวกรอบสีฟ้าเพลินๆกันก่อนค่ะ

เริ่มที่ท่านผู้บริหารร้านและทีมงานประชาสัมพันธ์ของร้านกล่าวเปิดงานต้อนรับสื่อมวลชนค่ะ

แล้วเราก็ไปตักอาหารกันค่ะ
หน้าตาอาหารที่ตักใส่ถ้วยเป็นตัวอย่างนะคะ ส่วนในถาดเป็นของจริงเวลาเจอในบุฟเฟ่ต์ค่ะ


ชิมแล้วชอบเกือบทุกอย่างเลยค่ะ โดยเฉพาะน้ำพริกลงเรือ , เป็ดย่าง, หมูแดง , ขนมจีบ และ ป่อเป๊ยะสด ปิดท้ายด้วยผลไม้สด และ ลอดช่องน้ำกะทิ

อิ่มแล้วมีกิจกรรมให้ร่วมสนุกกันด้วย แนะนำเชฟรุ่นแรกที่อยู่กับร้านสีฟ้ามาตลอดค่ะ ป๋าศักดิ์ และ ป๋าเทพ น่ารักมากๆค่ะ พูดคุยเกี่ยวกับเมนูอาหารเด็ดของร้านสีฟ้า

ต่อด้วยกิจกรรมเล่นเกมส์บิงโก ชิงรางวัลค่ะ

จบงานด้วยความอิ่มท้องและสนุก  อบอุ่น น่ารัก สไตล์ร้านสีฟ้า

ก็ถือเป็นบริการใหม่ของร้านสีฟ้า สาขาสยามแสควร์นะคะ ใครสนใจจัดปาร์ตี้เฉพาะกลุ่มราคาคุ้มค่า อาหารอร่อยสไตล์สีฟ้า อย่าลืมไปใช้บริการกัน อย่าลืมสีฟ้าเวลาปาร์ตี้นะคะ 
